*Рег. № ................./2016г.*

**ВЪЗЛОЖИТЕЛ: УНИВЕРСИТЕТ ЗА НАЦИОНАЛНО И СВЕТОВНО СТОПАНСТВО**

**ИЗПЪЛНИТЕЛ: “………………..” ………..**

**П Р О Е К Т Н А Д О Г О В О Р**

**№ ....................../2016г.**

Днес,...................... 2016г., в гр. София, между:

**Университет ЗА НАЦИОНАЛНО И СВЕТОВНО СТОПАНСТВО**, с адрес: гр. София, п.к. 1700, Студентски град “Христо Ботев”, ул. “Осми декември”, ЕИК: 000670602, ИН по ДДС: BG000670602 , представляван от Помощник – Ректора – Николай Бакърджиев и Директор на Дирекция „Финанси“ – Лидия Дончева, наричан по-долу за краткост **„Възложител”** от една страна,

и

**„………………………..“ ……**, със седалище и адрес на управление: гр. …………….., п.к. ………, район …………….., ж.к.\ кв. „………………“, ул. „……………..”, № …… , бл. ….. , ет. …. , вх. ……. , ЕИК: ……………….. , ИН по ДДС: BG………..……. , представлявано от ………………………. – Управител/Изп. директор, от друга страна наричан по–долу за краткост **„ИЗПЪЛНИТЕЛ”**,

на основание чл. 14, ал. 4, т. 2 и чл. 101е от Закона за обществени поръчки (ЗОП), Решение на РС № ……../…………2016г., и след определяне на Изпълнител при условията на реда на глава осма “а” от ЗОП за възлагане на обществена поръчка с предмет: „Поддръжка и разширяване на видеонаблюдение и сигнално охранителна техника в сградите на УНСС и П”ССО””, за обособена позиция № 1 „Поддръжка и доизграждане на кабелната мрежа и система за видеонаблюдение на П”ССО” - УНСС“,се сключи настоящият договор за следното:

**I. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши изграждане и монтаж на система за видеонаблюдение на територията на студентските общежития с №№ 36Б, 53Б, 55В, 55Г и 61А, по зададени параметри от ВЪЗЛОЖИТЕЛЯ посочени в Техническата спецификация /Приложение № 1/. Изграждането на мрежата за наблюдение в обектите посочени от П”ССО” при УНСС е съгласно Техническото предложение на Изпълнителя /Приложение № 2/, Ценово предложение на Изпълнителя /Приложение № 3/, неразделна част от този договор.

(2) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши поддръжка на съществуващата система за видеонаблюдение, включваща профилактика, чрез непрекъснато техническо обезпечение, поддръжане на изградената преносна мрежа и крайните устройства, както и отстраняване на всички възникнали проблеми, свързани с прекъсване на свързаността и възпрепятстващи преноса на данни по мрежата до съответния сървър за запис. Поддръжката на съществуващата система за видеонаблюдение се извършва съгласно Техническото предложение на Изпълнителя /Приложение № 2/.

### II. ЦЕНА И ПЛАЩАНЕ

Чл. 2. (1)Общата цена на договора е ………………….. (……….………………) без ДДС.

 (2) За изпълнението на предмета на договора по чл. 1, ал. 1, ВЪЗЛОЖИТЕЛЯТ чрез П”ССО” при УНСС заплаща на ИЗПЪЛНИТЕЛЯ сумата от ……………… лв. /…………………./ лева без ДДС.

(3)ВЪЗЛОЖИТЕЛЯТ чрез П”ССО” при УНСС заплаща услугата съгласно чл. 1, ал. 1 по банковата сметка на ИЗПЪЛНИТЕЛЯ, както следва:

1. аванс в размер на 30 % (тридесет процента) от стойността за доизграждане на кабелната мрежа и система за видеонаблюдение в студентските общежития с №№ 36Б, 53Б, 55В, 55Г и 61А, в срок до 10 (десет) работни дни, след подписване на договора и представяне на фактура – оригинал;
2. окончателното плащане за доизграждането на кабелната мрежа и система за видеонаблюдение, се извършва след приспадане на платения аванс по чл. 2, ал. 3, т. 1, в срок до 30 (тридесет) работни дни след представяне на приемо – предавателен протокол за извършената работа и фактура – оригинал;

(4) ВЪЗЛОЖИТЕЛЯТ чрез П“ССО“ при УНСС заплаща на ИЗПЪЛНИТЕЛЯ месечна такса за абонаментна поддръжка по чл. 1, ал. 2, в размер на ……….…… лв. /……………………../ без включен ДДС. Абонаментната такса включва ежемесечна профилактика и отстраняване на възникналите проблеми, свързани с прекъсване на свързаността и възпрепятстващи преноса на данни по мрежата до сървъра за запис. Таксата за поддръжка на мрежата се заплаща в срок до 30 (тридесет) работни дни от получаването на данъчна фактура – оригинал.

**III. УСЛОВИЯ И НАЧИН НА ПРИЕМАНЕ НА РАБОТИТЕ**

Чл. 4. Приемането на извършената работа в студентски общежития с №№ 36Б, 53Б, 55В, 55Г и 61А, се осъществява чрез подписване на приемо – предавателни протоколи от съответните управители на общежития в присъствието на старши инженер на П”ССО” при УНСС и от представител на ИЗПЪЛНИТЕЛЯ.

Чл. 5. (1) Подписаният от представителите на страните приемо – предавателен протокол, съгласно чл. 4, удостоверява изпълнението на предмета на договора съгласно изискванията на ВЪЗЛОЖИТЕЛЯ.

(2) В протокола по предходната алинея могат да се посочат срокове за отстраняване на констатираните недостатъци. За отстранените недостатъци се съставя отделен протокол.

(3) ВЪЗЛОЖИТЕЛЯТ има право да откаже да приеме извършените монтажни работи, ако открие наличие на съществени недостатъци. Недостатъците се отстраняват от ИЗПЪЛНИТЕЛЯ за негова сметка.

(4) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

#### IV. СРОК

Чл. 6. (1) Срокът за изпълнение на доизграждането на кабелната мрежа и система за видеонаблюдение е …………. (………….) работни дни, считано от датата на подписване на договора.

(2) Срокът за поддръжка на съществуващата система за видеонаблюдение в дванадесетте студентски общежития на П”ССО” при УНСС е една година, считано от датата на подписването на договора.

### V. ПРАВА И ЗАДЪЛЖЕНИЯ НА СТРАНИТЕ

Чл. 7. (1) ВЪЗЛОЖИТЕЛЯТ е длъжен:

1. да осигури достъп до обектите в сградата в определеното работно време – от 8.00 часа до 16.45 часа, където се намира техниката, предмет на договора, както и да създаде на ИЗПЪЛНИТЕЛЯ необходимите условия за изпълнение на предвиденото в предмета на договора;

2. да осигури правилна експлоатация на системите, съгласно изискванията на производителя за функциониране на доставените и монтирани и изградени устройства.

(2) ВЪЗЛОЖИТЕЛЯТ има право по всяко време да осъществява контрол върху изпълнението на предмета на настоящия договор, предвид изискванията, посочени в Техническата спецификация /Приложение № 1/.

(3) ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ възна­граждение в посочените срокове на чл. 2, както и при договорените условия.

Чл. 8. ИЗПЪЛНИТЕЛЯТ е длъжен:

1. да поддържа в техническа изправност и годност за използване доставената, монтирана и изградена техника в помещенията, находящи се в сградите на П”ССО” при УНСС за срока, предвиден за гаранционната поддръжка на системите като отстранява откритите неизправности по сигнали на ВЪЗЛОЖИТЕЛЯ;

2. при заявка за отстраняване на авария и/или друго техническо обслужване ИЗПЪЛНИТЕЛЯТ, следва да започне отстраняването/обслужването им в срок до 24 /двадесет и четири/ часа;

Чл. 9. (1) ИЗПЪЛНИТЕЛЯТ няма право да:

1. сключва договор за подизпълнение с лице, за което е налице обстоятелство по чл. 47, ал. 1 или 5 от ЗОП;
2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;
3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по чл. 45а, ал. 6 от ЗОП.

(2) ИЗПЪЛНИТЕЛЯТ се задължава в срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител да изпрати на ВЪЗЛОЖИТЕЛЯ оригинален екземпляр от договора или допълнителното споразумение заедно с доказателства, че не е нарушена забраната по чл. 45а, ал. 2 от ЗОП.

(3) ИЗПЪЛНИТЕЛЯТ се задължава да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по чл. 45а, ал. 4 от ЗОП в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на чл. 45а, ал. 1 – 5 от ЗОП.

(4) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи по договора.

**VI. НЕУСТОЙКИ**

Чл. 10. (1)При забава на плащането на цената, определена за изпълнението на предмета на договора,ВЪЗЛОЖИТЕЛЯТ дължи неустойка на ИЗПЪЛНИТЕЛЯ в размер на 0,1 % от стойността на забавеното плащане за всеки просрочен ден, но не повече от 10 %.

(2) При забавено изпълнение на задълженията по договора от страна на ИЗПЪЛНИТЕЛЯ, същият заплаща на ВЪЗЛОЖИТЕЛЯ неустойка в размер на 2% от сумата по чл. 2, ал. 2 за всеки просрочен ден, но не повече от 10 %.

(3) При забавено изпълнение повече от 10 (десет) дни ВЪЗЛОЖИТЕЛЯТ има право да прекрати едностранно договора без да дава срок за изпълнение, като освен неустойката за забава има право да претендира и неустойка за неизпълнение в размер на 30% от цената на договора.

(4) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай, че превишават размера на предвидените неустойки.

Чл. 11. Всички липси и щети, настъпили по време на изпълнението на договора, вследствие на лошо съхранение и неопазване на съществуващото в обекта имущество се отстраняват от ИЗПЪЛНИТЕЛЯ за негова сметка.

**VIІ. ПРЕКРАТЯВАНЕ И РАЗВАЛЯНЕ НА ДОГОВОРА**

Чл. 12. Настоящият договор може да бъде развален при условията и по реда на Закона за задълженията и договорите.

Чл. 13. Договорът се прекратява в следните случаи:

1. с изтичане на срока му;

2. по взаимно писмено споразумение на страните;

3. с едностранно двуседмично писмено предизвестие от страна на ВЪЗЛОЖИТЕЛЯ;

4. с изчерпване на финансовите средства по договора.

Чл. 14. (1) ВЪЗЛОЖИТЕЛЯТ може да прекрати договора едностранно ако в резултат на непредвидими обстоятелства не е в състояние да изпълни своите задължения.

(2) При преобразуване на ИЗПЪЛНИТЕЛЯ, ако правоприемникът не отговаря на условията по чл. 43, ал. 7, изречение второ от ЗОП, договорът се прекратява по право, като ИЗПЪЛНИТЕЛЯТ, съответно правоприемникът дължи обезщетение по общия исков ред.

(3) ИЗПЪЛНИТЕЛЯТ може да прекрати договора, в случай на обективна невъзможност за изпълнение на задълженията му по договора.

**VIІІ. НЕПРЕДОЛИМА СИЛА**

Чл. 15. Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

Чл. 16. Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

Чл. 17. Не е налице непреодолима сила, ако съответното събитие е в следствие на неположена грижа от страна на ИЗПЪЛНИТЕЛЯ или при полагане на дължимата грижа то може да бъде преодоляно.

Чл. 18. Ако страната е била в забава не може да се позовава на непреодолима сила.

Чл. 19. При наличието на непреодолима сила сроковете за изпълнение се увеличават със срока на спирането.

Чл. 20. За възникването и преустановяването на непреодолимата сила ИЗПЪЛНИТЕЛЯТ е длъжен в 3 /три/ дневен срок писмено да уведоми ВЪЗЛОЖИТЕЛЯ в какво се състои непреодолимата сила и какви са възможните последици от нея. При неуведомяване се дължи обезщетение за настъпилите от това вреди.

Чл. 21. Ако непреодолимата сила, съответно спирането продължи повече от 15 дни и няма признаци за скорошното и преустановяване, всяка от страните може да прекрати за в бъдеще договора, като писмено уведоми другата страна.

**ХІ. ЗАКЛЮЧИТЕЛНИ РАЗПОРЕДБИ**

Чл. 22. (1) Всички съобщения и уведомления между страните във връзка с изпълнението на този договор ще се извършват в писмена форма на посочените адреси.

(2) Ако някоя от страните промени посочените в договора адреси, без да уведоми другата страна, последната не отговаря за неполучени съобщения, призовки и други подобни.

Чл. 23. ВъзложителяТ определя със заповед лице/а, които ще осъществяват от негово име контрол по изпълнение на условията на договора.

Чл. 24. Всички спорове, възникнали по тълкуването и прилагането на договора ще се решават чрез преки преговори между страните, а когато е невъзможно да се постигне съгласие - по съдебен ред в съответствие с българското законодателство.

Чл. 25. За неуредени с настоящия договор въпроси се прилагат разпоредбите на действащото българско законодателство.

Настоящият договор се състави в три еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.

**ПРИЛОЖЕНИЯ:**

**1. Техническа спецификация на Възложителя /Приложение № 1/;**

**2. Техническо предложение на Изпълнителя /Приложение № 2/;**

**3. Ценово предложение на Изпълнителя /Приложение № 3/;**

**ВЪЗЛОЖИТЕЛ: ИЗПЪЛНИТЕЛ:**

**УНСС „……………….”….….**

**ПОМОЩНИК-РЕКТОР: УПРАВИТЕЛ:**

 **……………….**

**НИКОЛАЙ БАКЪРДЖИЕВ**

**ДИРЕКТОР ДИРЕКЦИЯ “ФИНАНСИ”:**

 **ЛИДИЯ ДОНЧЕВА**